СЪОБЩЕНИЕ 
по чл.8, ал.4 на Наредбата за условията и реда за извършване на ЕО
Внесеният/ата от възложителя СД „МАРВАС – 90 – ФРЕНКЕВИ С-ИЕ“  план/програма Подробен устройствен план – застроителен план /ПУП-ПЗ/ за промяна предназначението на земеделски поземлен имот с идентификатор 37109.6.1 по КК и КР на село Киченица, община Разград с цел отреждането му „За животновъден обект,  попада в обхвата на т. т.9.1 „Подробни устройствени планове, в т.ч. планове за застрояване; парцеларни планове за елементите на техническата инфраструктура извън границите на урбанизираните територии” от Приложение 2 на Наредбата за ЕО и подлежи на процедура по преценяване необходимостта от извършване на екологична оценка. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 3/2018г.), следва да се извърши и процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-2514-2/07.05.2021г. 
